Publication: Magyar Közlöny
Issue: MK-2004-199 (Year: 2004, Number: 199)
Era: 2004-2010
Section: szóló 1/2003. (I. 8.) FVM–ESZCSM együttes rendelet (a továbbiakban: tejhigiéniai rendelet) elõírásainak, és azt
Paragraph Index: 931

4. A gyártási folyamat fõbb irányelvei 4.1. Technológia – A hõkezelt fogyasztói tejféleségnek megfelelõ iskolatej a 3. pontban elõírt minõségû nyers tehéntejbõl állítható elõ úgy, hogy a tejet tisztítják, zsírtartalmát beállítják, szükség szerint homogénezik, megfelelõ módon hõkezelik, tárolási hõmérsékletre hûtik és csomagolják. – A hõkezelt fogyasztói ízesített tejféleségek a fentiekben leírt tejbõl a termékféleségre jellemzõ érzékszervi tulajdonságokat biztosító anyagok (ízesítõanyagok, édesítõszerek, aromák, színezékek, stabilizátorok és emulgeálószerek) bekeverése után – esetleg homogénezve – pasztõrözve, magas hõmérsékleten hõkezelve, ultramagas hõmérsékleten hõkezelve, majd azt követõen a tárolási hõmérsékletre hûtve és csomagolva állítható elõ. Kivételt képeznek a sterilezett termékek, ahol a csomagolás a hõkezelés elõtt történik, továbbá a zselírozott készítmények, ahol a letöltés melegen (a gélképzõdésnél magasabb hõmérsékleten) történik és a termék csak ezután kerül lehûtésre. 4.2. Csomagolás A tejhigiéniai rendeletben meghatározott elõírások szerint. 4.3. Általános szállítási és tárolási követelmények Szállításnál általános követelmény a napi rendszerességû szállítás. Ez az ellátott közintézmény helyi adottságainak, valamint a kiszállított termék tárolási követelményeinek függvényében módosulhat, igazodva a közoktatási intézmény infrastrukturális feltételeihez, valamint a szállító logisztikai és disztribúciós lehetõségeihez. 4.3.1. Szállítási és tárolási követelmények a MÉ 2–51–/02/11 pontja szerint pasztõrözött, illetve a Magyar Élelmiszerkönyv 2–52–/02/12 pontja szerint magas hõmérsékleten pasztõrözött, illetve hõkezelt tej, illetve hõkezelt ízesített tejféleségek esetében: A hûtést igénylõ iskolatejet úgy kell szállítani, hogy hõmérsékletük a szállítás teljes idõtartama alatt nem haladhatja meg a +6 °C-os hõmérsékletet. Azoknak az intézményeknek, amelyeknek nincs megfelelõ kapacitása a beérkezõ hûtve tárolást igénylõ iskolatej vagy ízesített iskolatej hûtve tárolására, gondoskodniuk kell arról, hogy a termékeket a szállítást követõ két órán belül a tanulók, illetve középiskolások, óvodások elfogyasszák. Annak az intézménynek, amely nem rendelkezik a hûtést igénylõ el nem fogyasztott termékek hûtve tárolásának feltételeivel, a kiszállítástól számított maximum három órán belül gondoskodnia kell a megmaradt tejmennyiség elõírásszerû megsemmisítésérõl. A fel nem használt iskolatej gyártó üzembe történõ visszaszállítása nem engedélyezett. Azokban az intézményekben, ahol az elõírásoknak megfelelõ hûtve tárolás feltételei biztosítottak, ott a termék a csomagoláson feltüntetett fogyaszthatósági határidõig tárolható és felhasználható. Az ultramagas hõmérsékleten hõkezelt termékek szobahõmérsékleten, a termék csomagolásán feltüntetett minõségmegõrzési határidõig tárolhatók. Nagyobb kiszerelési egységû termék (ún. lédig termék) kiosztását úgy kell végezni, hogy a termék a tejhigiéniai rendeletben foglalt fogyaszthatósági szempontból fogyasztásra feltétel nélkül alkalmas legyen, minõségi romlás ne következzék be. B) Az iskolatej programban forgalmazható ömlesztett sajt minõségi elõírásai

Source: https://magyarkozlony.hu/hivatalos-lapok/14be63449a6b56b7c0f954b619e86838f55c8142/dokumentumok/c45a8cc36ce82c10ac224100a676a038f142b292/letoltes